O stanju u gospodarstvu i najnovijem rebalansu proračuna u emisiji U mreži prvog Hrvatskog radija razgovarali su ekonomski stručnjaci Josip Budimir i Hrvoje Stojić.

- Za očekivati je bilo veći stupanj ambicioznosti u fiskalnoj politici. Trebalo se poduzeti više za smanjenje deficita, a uštede na rashodovnoj strani su kozmetičke prirode, kazao je Stojić.

Josip Budimir kazao je kako je zbog izostanka reformi situacija postala neizdrživa.

- U ovom proračunu zbog izdvajanja HZZO-a imamo još manji stupanj komparabilnosti. Proračunski prihodi i rashodi su smanjeni, ali između se krije rupa od 3 milijardi, kazao je Budimir.

Stojić je istaknuo kako javni dug galopira prema 100 posto BDP-a te se postavlja pitanje njegove održivosti i načina na koji će se on smanjivati.

- U 2015. najrealnije je očekivati daljnji pad BDP-a. Ne treba očekivati ni značajan doprinos osobne potrošnje, a zbog predizborne neizvjesnosti ne vidimo ni neke velike investicije, kazao je Stojić.

>> Prognoze HUB-a: U 2015. čeka nas pad BDP-a i rast nezposlenosti